text: Fangede stor torsk i Lillebælt
  14 januar 2013 kl. 14.16
  Flere fiskere har fået store torsk på krogen i Lillebælt de senere dage. Bl.a. Lars Kristensen fra Vejle, som vejer 10,4 kilo.
  - Denne oplevelse vil jeg sent glemme, skriver han til TV SYD. Efter nogle timers fiskeri med kun 2 torsk i boksen på ca. 65 cm, bliver pirken stående stiv, som sad den i bunden. Jeg rykker og rykker - og pludselig begynder det, som jeg troede var en sten, at bevæge sig.
  
  Trak båden
  Først tænkte jeg, at det var strømmen, der fik båden til at drive, men snart mærkede jeg det seriøse udløb og tunge træk fra fisken.
  Lars Kristensen har ikke fisket i Lillebælt i fem år. Der har ikke været noget at komme efter.
  
  Oplevelse for livet
  En anden båd havde meldt to fisk på ca. 5 kg og en på 8,5 kg.
  - Det var det største, de havde opleveet på Lillebælt, noterer Lars Kristensen.
  Han arbejdede 10-15 minutter med at få fisken op i båden. Og de kunne med det samme se, at den var større end de andre fisk, der var meldt.
  - En oplevelse for livet, slutter Lars Kristensen.
  